У той жа час прадстаўнік фракцыі "Яблоко" Вячаслаў Ігруноў у інтэрвію Радыё Свабода выказаў думку, што ў найхутчэйшых выбарах пярлямэнту не зацікауленыя абодва бакі. Паводле Ігрунова, – цытую – "Калі размова перайшла ад інтэграцыйных дэклярацыяў да рэальных дзеяньняў, і беларускі і расескі бакі ўбачылі шмат нэгатыўных наступстваў для сябе" – канец цытаты. Перш за усё, адзначыў спадар Ігруноў, размова йдзе аб нежаданьні саступаць нейкаму саюзнаму парлямэнту ўладныя паўнамоцтвы. И менавіта таму з боку выканаўчай улады Расеі можна назіраць мяккі сабатаж любых інтэграцыйных праектаў, - зазначыў дэпутат.